# אשך

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מערכת הרבייה הזכרית

האשכים, אותם ניתן למצוא אצל רבים מבעלי החיים השייכים למשפחת היונקים, מהווים חלק ממערכת הרבייה הכוללת של הזכר ותפקידם הוא לדאוג לייצור ואחזקה של תאי הזרע הזכריים, המשמשים להפריית הנקבה.

אצל האדם מונחים האשכים בתוך שק האשכים המגן עליהם, ושק האשכים עצמו ממוקם מחוץ לחלל הגוף ומתחת לפין. מיקומו הבלתי-רגיל של שק האשכים נובע מהבדלי הטמפרטורה הרצויה שבין חלל פנים הגוף (36.7°C) לבין זו שבשק האשכים (34.4°C). טמפרטורה גבוהה מדי עלולה לגרום לירידה בספירת הזרע, וטמפרטורה נמוכה מדי מפעילה רפלקס המצמיד את שק האשכים לגוף על מנת להתחמם. אצל ילדים, שק האשכים צמוד לגוף במצבו הרגיל, ועלול להחשב בטעות כמקרה של אשך טמיר.

באופן תקין, האשכים מתפקדים ללא דופי ומייצרים זרע פורה עד למותו של הפרט, אך קיימים בספרות הרפואית מקרים רבים של עקרות או אי-פוריות ברמות שונות; סיבותיהן יכולות להיות תורשתיות או סביבתיות (קרינה מייננת למשל עלולה להוביל לעקרות).

## [עריכה] תפקידי האשך

  - ייצור זרע עם הגעה לבגרות מינית.
  - ייצור הורמוני מין והפרשתם.

## [עריכה] התפתחות עוברית

האשכים מתפתחים בבטן העובר. בזמן התפתחותם הם נמשכים מטה אל שק האשכים באמצעות מיתר. בעת הלידה אמורים להימצא שני האשכים בשק האשכים, במקרים מסוימים חלה ירידה מאוחרת של האשכים לשק האשכים או שאשך אחד או שניהם נותרים בחלל הבטן. מצב זה מכונה טמירות אשכים. ביונקים מסוימים האשכים יורדים לשק האשכים בשבועות הראשונים לאחר הלידה.

## [עריכה] מבנה אנטומי

האשך מורכב מאבוביות דקות ומפותלות. לאחר ייצורו, ממשיך הזרע לאבוביות אלה ועובר בהן הבשלה ומהן עובר לצינורות מרכזיים יותר ולצינור הזרע. האבוביות דחוסות בתוך כמה שכבות המקיפות אותן ומקנות לאשך את צורתו הביצית ואת מרקמו הנוקשה.

## [עריכה] מבנה היסטולוגי

שתי אוכלוסיות התאים העיקריות באבוביות האשך הן של תאי ליידיג ושל תאי סרטולי. תאים אלה אחראים לייצור הורמונים ולהפרשתם וגם לתמיכה באוכלוסיית תאי הזרע המתפתחים באשך.

## [עריכה] מחלות ומומים

מומים מולדים:

  - טמירות אשכים
  - אשך אחד - מונו-אורכידיזם
  - אשך קטן - מיקרו-אורכידיזם

מחלות דלקתיות:

  - דלקת יותרת האשך (אפידידימיטיס)
  - דלקת האשך

מחלות התפתחותיות:

  - טרטומה

מחלות סרטניות:

  - גידול תאי סרטולי
  - גידול תאי ליידיג
  - סמינומה, או גידול של תאי זרע.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אשכים

סממנים חיצוניים בגוף האדם

ראש: פנים - עין - אוזן - אף - פה - שפתיים - לשון - שיניים צוואר: גרוגרת גו: כתף - בית החזה - שדיים - בטן - טבור - אגן - פות - פין - אשכים - גב - עכוז - פי הטבעת גפיים: זרוע - מרפק - אמה - שורש כף היד - כף יד - אצבעות (אגודל) - צפורניים - רגל - ירך - ברך - שוק - קרסול - כף רגל עור: שיער |

מקור: http://he.wikipedia.org../../../%D7%90/%D7%A9/%D7%9A/%D7%90%D7%A9%D7%9A.html

קטגוריות: אנטומיה | רבייה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Galego
- Bahasa Indonesia
- Ido
- Italiano
- 日本語
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- 中文
- Bân-lâm-gú